Խեֆրեն Սուարես

**Խեֆրեն Իսահակ Սուարես Բերմուդես** (, առավել հայտնի է որպես  **Խեֆրեն** (), ), վենեսուելացի և իսպանացի ֆուտբոլիստ, վինգեր:

## Կարիերա
2003 թվականին Իսպանիա տեղափոխվելուց հետո Խեֆրենը դարձել է «Տեներիֆե» ակադեմիայի սան, որտեղ սովորել է մեկ տարի, մինչև նրան նկատել են «Բարսելոնայի» ֆուտբոլային ակադեմիայի սկաուտները։ 2004 թվականին երիտասարդ ֆուտբոլիստին հրավիրել են փորձաշրջան կատալոնական ակումբի ակադեմիայում, որտեղ նա հաջողությամբ մարզվել է երկու տարի շարունակ։ 2006 թվականին Սուարեսն արդեն սկսել է ստացած գիտելիքները գործնականում կիրառել՝ միանալով «Բարսելոնայի» երկրորդ պահեստային թիմին, որտեղ անցկացրել է մեկ մրցաշրջան՝ խաղալով 7 հանդիպում և դառնալով 1 գոլի հեղինակ:

Բացի այդ, 2006 թվականից Խեֆրենը սկսել է ներգրավվել կատալոնական ակումբի առաջին պահեստային թիմի հանդիպումներին, որի կազմում հանդես է եկել երեք տարի։ Այն բանից հետո, երբ Սուարեսը 2007 թվականին վերջնականապես տեղափոխվեց առաջին պահեստային թիմ, նա կարողացավ ամբողջությամբ կենտրոնանալ ելույթների վրա։ Երեք տարվա ընթացքում նրան հաջողվել է մասնակցել թիմի 82 հանդիպման և խփել 14 գոլ: 2008 թվականին Սուարեսն առաջին անգամ հրավիրվել է «Բարսելոնայի» առաջին թիմ, որի կազմում հանդես է եկել երեք տարի: Այդ ընթացքում կիսապաշտպանը կատալոնական ակումբի կազմում մասնակցել է 34 հանդիպման և դարձել 3 գոլի հեղինակ:

2011 թվականին Խեֆրենը հեռացել է «Բարսելոնայից», որտեղ անցկացրել է ընդհանուր առմամբ 7 տարի: Ֆուտբոլիստը 5 տարվա պայմանագիր է կնքել Լիսաբոնի «Սպորտինգի» հետ, որը ֆուտբոլիստի համար վճարել է 3,75 միլիոն եվրո։ 2011/2012 մրցաշրջանի ընթացքում Խեֆրենը մասնակցել է պորտուգալական թիմի ավելի քան 18 հանդիպման և դարձել 3 գոլի հեղինակ: Մրցաշրջանի զգալի մասը նա բաց է թողել մեջքի վնասվածքի պատճառով։ Հաջորդ մրցաշրջանից Խեֆրենը սկսել է ավելորդ քաշի հետ կապված խնդիրներ ունենալ և արդյունքում կորցրել է տեղը կազմում։

2014 թվականի փետրվարի 1-ին Խեֆրենը տեղափոխվել է «Ռեալ Վալյադոլիդ»։  Ֆուտբոլիստի հետ պայմանագիրը կնքվել է երկուսուկես տարի ժամկետով։ 2015 թվականի օգոստոսի 29-ին Խեֆրենի պայմանագիրը վաղաժամկետ դադարեցվել էր։ Նույն օրը նա ազատ գործակալի կարգավիճակով երեք տարվա պայմանագիր է կնքել Բելգիայի երկրորդ դիվիզիոնը ներկայացնող «Էյպեն» ակումբի հետ, ակումբում անցկացրել է երկու մրցաշրջան և նրա հետ երկրորդ դիվիզիոնից դուրս եկել առաջին:

2017 թվականին պայմանագիր է կնքել շվեյցարական «Գրասհոպեր» ակումբի հետ։

### Ելույթներ ազգային հավաքականում
2004-2011 թվականներին Խեֆրենը Իսպանիայի մինչև 16, 17, 19, 20 և 21 տարեկանների հավաքականների կազմում մասնակցել է 30 հանդիպման և խփել 7 գնդակ: Իսպանիայի պատանեկան հավաքականի կազմում մինչև 19 տարեկան ֆուտբոլիստների շարքում նա 2006 թվականին դարձել է Եվրոպայի չեմպիոն: 2011 թվականին Խեֆրենը երիտասարդական հավաքականի հետ հաղթել է Եվրոպայի երիտասարդական առաջնությունում։

2015 թվականին Խեֆրենը համաձայնել է հանդես գալ Վենեսուելայի հավաքականում։ Մարտին նա ձևակերպել էր փաստաթղթեր, որոնք թույլ էին տալիս հանդես գալ իր հայրենիքի հավաքականում։ Նրա պաշտոնական նորամուտը Վենեսուելայի ազգային հավաքականում կայացել է 2015 թվականի սեպտեմբերի 8-ին Պանամայի հավաքականի հետ ընկերական խաղում։

## Վիճակագրություն
*2014/2015 մրցաշրջանի ավարտի տվյալներով*

## Ձեռքբերումներ
**«Բարսելոնա»**
* Իսպանիայի չեմպիոն (**3**)՝ 2008/09, 2009/10, 2010/11
* Իսպանիայի սուպերգավաթակիր (**2**)՝ 2009, 2010
* Չեմպիոնների Լիգայի հաղթող՝ 2010/11
* Աշխարհի ակումբային առաջնության հաղթող՝ 2009

**Իսպանիայի հավաքական**
* Եվրոպայի չեմպիոն (մինչև 19 տարեկան պատանիներ)՝ 2006
* Եվրոպայի չեմպիոն (երիտասարդական)՝ 2011

## Ծանոթագրություններ

## Արտաքին հղումներ
* 
* 
* 

 
Կատեգորիա:Բարսելոնա B-ի ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Վենեսուելայի հավաքականի ֆուտբոլիստներ
Կատեգորիա:Վենեսուելացի ֆուտբոլիստներ
Կատեգորիա:Տեներիֆեի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի կիսապաշտպաններ